ભાજપ બહુમતીમાં આવતા જિલ્લા પંચાયત ફરી ભાજપની બની, આમ જિલ્લા પંચાયત સભ્યો કૉંગ્રેસના વધુ છે પરંતુ ૯ સભ્યો ગેર હાજર રહેતા ભાજપનો ભગવો લહેરાયો હતો અને કોંગ્રેસના સભ્યો ધોયેલા મોઢે પાછા ફર્યા હતા. જિલ્લા પંચાયત દાહોદ કોંગ્રેસ પાસેથી જતી રહેતા કોંગ્રેસના લોકોમાં ભારે રોષ જોવા મળ્યો હતો પરંતુ પોતાન જ ૯ સભ્યો પલ્ટી જઈ અને ગેરહાજર રહેતા લપડાક પડી હતી. આમ ભાજપના યોગેશ પારગીને જિલ્લા પંચાયતના પ્રમુખ અને ઇન્દીરાબેન કરણસીંગ ડામોરને ઉપપ્રમુખ તરીકે જાહેર કરતા તેઓ ભાજપ ના કાર્યકર્તા સાથે જુલુસ કાઢી રવાના થયા હતા.